Pontecesures

**Pontecesures** é un concello da provincia de Pontevedra, pertencente á comarca de Caldas. Segundo datos do IGE en 2015 tiña 3062 habitantes. O seu xentilicio (véxase no Galizionario) é «».

## Poboación 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:3500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

PlotData=
  color:bar width:20 align:left
  bar:1930 from:0 till:1811
  bar:1940 from:0 till:2095
  bar:1950 from:0 till:2105
  bar:1960 from:0 till:2365
  bar:1970 from:0 till:2560
  bar:1981 from:0 till:2611
  bar:1991 from:0 till:2915
  bar:2001 from:0 till:2973
  bar:2009 from:0 till:3145
  bar:2014 from:0 till:3092

PlotData=
  bar:1930 at: 1811 fontsize:S text:1811 shift:(-10,5)
  bar:1940 at: 2095 fontsize:S text:2095 shift:(-10,5)
  bar:1950 at: 2105 fontsize:S text:2105 shift:(-10,5)
  bar:1960 at: 2365 fontsize:S text:2365 shift:(-10,5)
  bar:1970 at: 2560 fontsize:S text:2560 shift:(-10,5)
  bar:1981 at: 2611 fontsize:S text:2611 shift:(-10,5)
  bar:1991 at: 2915 fontsize:S text:2915 shift:(-10,5)
  bar:2001 at: 2973 fontsize:S text:2973 shift:(-10,5)
  bar:2009 at: 3145 fontsize:S text:3145 shift:(-10,5)
  bar:2014 at: 3092 fontsize:S text:3092 shift:(-10,5)

## Xeografía 
Atópase na ribeira do río Ulla, fronte á poboación de Padrón (provincia da Coruña). Ten 6,7&nbsp;km² e abrangue unha soa parroquia. Está situado na Depresión Meridiana, e polo concello discorren a estrada N-550, a autoestrada AP-9 e a liña de ferrocarril Redondela-A Coruña, se ben o desvío do corredor atlántico para a liña do Eixe atlántico de alta velocidade fai que apenas haxa comunicación ferroviaria de pasaxeiros. Tamén pasa pola vila a vía portuguesa do Camiño de Santiago.

## Historia 
Consérvanse varios petróglifos. A Pedra das Serpes, en Camporredondo, ten varios círculos e labirintos.

Da cultura castrexa consérvanse varios poboados. Castro Cortinallas está na Calera, preto do río. O Castro, no barrio do mesmo nome, está nun terreo privado. Castro Cesures estaba no lugar que ocupa hoxe o antigo cemiterio e a igrexa de San Xulián. Castro Valente era outro poboado da zona.

O lugar foi de sempre punto de paso. Trala romanización de Galicia construíuse unha ponte, mais a romana orixinal foi destruída trala chegada dos musulmáns a comezos do século VIII. Reformada por última vez no século XVIII, por ela pasa a actual estrada N-550.

Á beira da ponte había un peirao, onde se atoparon pontóns soterrados de madeira de carballo, xunto a cerámica e moedas romanas, desde as cuñadas en tempos de Tiberio a Constantino III. Amais, acháronse miliarios e lápidas romanas, e dúas aras adicadas a Lar, deus doméstico, e a Xúpiter. Estas atópanse no Museo de Pontevedra.

No lugar construíuse a vila de Turris Augusti, entre o peirao e o Castro Cortinallas.

### Idade Media 
No século XII o bispo compostelán Diego Xelmírez (que nacera preto de Pontecesures, nas Torres de Oeste de Catoira) creou un estaleiro para construír tres naves, baixo a dirección do mestre carpinteiro Paolo de Nápoles. Pretendíase combater as incursións dos piratas berberiscos asentados nas illas Ons, quen atacaban buques procedentes de Inglaterra con peregrinos que facían a vía inglesa do Camiño de Santiago. Tempo despois construíronse outras dúas naves. Os buques participaron máis tarde por petición do rei Afonso VII no ataque á vila de Coímbra, daquela en mans musulmás, e despois na defensa contra as naves normandas.

miniatura|Padrón e Pontecesures nun plano de 1751
A mediados do século XV, en tempos do rei Henrique IV, era o único peirao habilitado para barcos de carga e descarga de toda a ría de Arousa. Até aquí chegaba a mercancía dirixida a Santiago de Compostela.

### Idade Contemporánea 
Até o século XIX as vilas de Pontecesures e Padrón estaban unidas administrativamente. Trala división territorial de España en 1833 a vila pasou a formar parte do concello de Valga. En 1881 o rei Afonso XII concedeulle á parroquia de San Xulián de Requeixo o título de Vila de San Luís de Cesures.

En 1900 publicáronse na vila dous periódicos locais: *La Verdad de Cesures* e *La Razón de Cesures*.

En 1925 a burguesía local, formada por comerciantes e industriais, procurou formar un concello de seu. Asinouse o Pacto da Devesa cos representantes do concello de Valga, e en marzo dese ano iniciáronse as xestións para acadar a constitución de Pontecesures como concello independente. O 9 de outubro do ano 1925 elixiuse como alcalde a José Novo Núñez e formalizouse a creación do municipio.

En novembro de 1931 editouse en Pontecesures o semanario *El Escarabajo*.

Nas décadas de 1960 e 1970 o porto tivo grande importancia ao descargar alí a area procedente do Ulla, destinada á construción. A comezos da década de 1980 completouse o dragado do río, o cal rematou coas crecidas, xa que o río desbordaba na curva da Ínsua e á altura da ponte.

## Patrimonio 
A igrexa de San Xulián de Requeixo é de orixe románica, mandada construír por Diego Xelmírez sobre outra edificación anterior. De planta rectangular e nave única, está construída con perpiaños e canzorros, cunha torre-campanario sobre a fachada.

Entre os cruceiros destacan o da Obra Pía de San Lázaro e o de Carreiras.

O pazo da Cova é do século XVIII. O Alfolí de Rendas do Tabaco foi construído durante o reinado de Carlos IV, e ten un grande escudo dos Borbóns. A Malatería de San Lois, na rúa Nova, estaba composta por 7 edificios rexentados pola Obra Pía de San Lázaro.

## Economía 
En 1925 Eugenio Escudero Lastra formou a Cerámica Artística Gallega, que pasou a chamarse Cerámica Celta cando estivo dirixida por Ramón Diéguez Carlés. Alí traballaron autores como Francisco Asorey, José Jamardo Grela *Peteiro*, Carlos Maside, Víctor García Lozano, Castelao, Oria Moreno, José María Acuña, Francisco Ferro, Antonio Fabeiro ou Carlos Bóveda. A Cerámica Celta foi relanzada recentemente, reeditando as pezas máis destacadas da antiga produción.

En 1939 a empresa Nestlé estableceu unha fabrica de leite condensado.

## Cultura 
A Foliada de Requeixo é un baile típico local, con tres parellas a ritmo de muiñeira lenta, coas mulleres levando sobre a cabeza tres doces (rosca, mollete, e torta).

Dentro da gastronomía local destaca a festa da lamprea, celebrada a última semana de abril. No Ulla péscase tamén o salmón.

## Galería de imaxes 

Ficheiro:Pontecesures 060905 015.JPG|Antigo almacén de tabaco.
Ficheiro:Río Ulla, Pontecesures.jpg|Río Ulla ao seu paso por Pontecesures.
Ficheiro:Pontecesures 060905 001.JPG|Estrada Padrón - Pontevedra.
Ficheiro:Pontecesures 060905 010.jpg|Igrexa parroquial de Pontecesures.
Ficheiro:Placa altimétrica na Casa do Concello de Pontecesures.jpg|Placa altimétrica na casa do concello.

## Parroquias 
## Lugares de Pontecesures 
Para unha lista completa de todos os lugares do concello de Pontecesures vexa: Lugares de Pontecesures.

## Notas 
## Véxase tamén